《答赵壶石象山松下见怀原韵》
清代·李澄中

别后桃花几遍开，旧题石壁长莓苔。屋梁月落天南北，山路云深梦往来。

幽洞尚留寻胜屐，故人多负出群材。须眉空向他乡老，好护新松待我回。

作者简介：（1630—1700）清山东诸城人，字渭清，号渔村、雷田。诸生。康熙十八年举博学鸿儒，授检讨，官至侍读。诗学杜甫，文工碑传记事。有《卧象山房集》、《滇程日记》。